ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
موٹر سائیکل پر سوار ہونے یا لے جائے جانے والے چار سال سے کم عمر کے بچوں کے لئے حفاظتی اقدامات کے واسطے نوٹی فکیشن جاری کیا گیا
روڈ ٹرانسپورٹ اور شاہراہوں کی وزارت نے نوٹی فکیشن بتاریخ 15 فروری 2022 کے ذریعے سی ایم وی آر، 1989 کے رول 138 میں ترمیم کی ہے اور موٹر سائیکل پر سوار ہونے یا لے جائے جانے والے چار سال سے کم عمر کے بچوں کے لیے حفاظتی اقدامات سے متعلق اصول و ضوابط مقرر کیے ہیں۔ یہ نوٹی فکیشن موٹر وہیکل ایکٹ کی دفعہ 129 کے تحت جاری کیا گیا ہے، جس میں مرکزی حکومت کے لئے لازمی قرار دیا گیا ہےکہ وہ موٹر سائیکل پر سوار ہونے یا لے جائے جانے والے چار سال سے کم عمر کے بچوں کی حفاظت کے لئے اقدامات کے واسطے اصول و ضوابط نافذ کرے ۔ اس کے علاوہ اس میں حفاظتی ہارنیس اور کریش ہیلیمٹ کے استعمال کا بھی خصوصیت سے ذکر کیا گیا ہے۔ اس میں ایسی موٹر سائیکلوں کے لئے 40 کلومیٹر فی گھنٹہ کی رفتار کی پابندی بھی لگائی گئی ہے۔
یہ قانون سنٹرل موٹر وہیکلز  رولز، 2022 کی اشاعت کی تاریخ سے ایک سال کے بعد نافذ ہوں گے۔
گزٹ نوٹی فکیشن کے لیے اس لنک پر کلک کریں۔
۔۔۔۔۔۔۔۔۔۔۔
ش ح۔ا گ ۔ن ا۔
U-1683
(Visitor Counter : 200
وزارت سیاحت
ہندوستان نے آئی ٹی بی برلن 2023 میں منعقدہ بین الاقوامی 'گولڈن سٹی گیٹ ٹورزم ایوارڈز 2023' میں گولڈن اور سلور اسٹار ایوارڈز جیتے
سیاحت کی وزارت، حکومت ہند نے آئی ٹی بی، برلن 2023 میں منعقدہ 'ٹی وی/سینما کمرشل انٹرنیشنل اور کنٹری انٹرنیشنل' کے زمرے کے لیے بین الاقوامی 'گولڈن سٹی گیٹ ٹورزم ایوارڈز 2023' میں گولڈن اور سلور اسٹار ایوارڈ حاصل کیا ہے۔
یہ ایوارڈز سکریٹری  حکومت ہند جناب اروند سنگھ نے 08 مارچ 2023 کو آئی ٹی بی برلن میں 7 سے 9 مارچ 2023 تک منعقدہ تقریب کے دوران وصول کیے تھے۔
گولڈن سٹی گیٹ ٹورازم ملٹی میڈیا ایوارڈز ہر سال سیاحت اور مہمان نوازی کے شعبوں سے متعلق مختلف زمروں میں دیئے جاتے ہیں۔ 'گولڈن سٹی گیٹ' ممالک، شہروں، علاقوں اور ہوٹلوں کے لیے ملٹی میڈیا سے متعلق ایک تخلیقی بین الاقوامی مقابلہ ہے۔ ایوارڈز کے لیے داخلوں کا فیصلہ فلم اور سیاحت کے شعبے کے ماہرین پر مشتمل ایک بین الاقوامی جیوری کرتی ہے۔ یہ سالانہ ایوارڈ تقریب آئی ٹی بی برلن میں منعقد کی جاتی ہے جو دنیا کا معروف ٹریول ٹریڈ شو ہے۔
یہ ایوارڈ وزارت کے ذریعہ تیار کردہ پروموشنل فلموں/ٹیلی ویژن اشتہارات کو دیا گیا ہے جو ہندوستان میں مواقع کو دوبارہ کھولنے کے لئے کوویڈ کے بعد کے دور میں اشتہارات پر عالمی مہم کے ایک حصے کے طور پر تیار کیا گیا ہے۔ وزارت سیاحت نے کووڈ وبائی امراض کے بعد ملک میں غیر ملکی سیاحوں کا استقبال کرنے کے لیے ایک نئی ناقابل یقین انڈیا برانڈ فلم تیار کی ہے۔ یہ برانڈ فلمیں پروموشنل اور مارکیٹنگ کے مقاصد کے لیے وسیع پیمانے پر استعمال کے لیے ملکی اور بین الاقوامی سفری اور سیاحتی صنعت میں وسیع پیمانے پر تشہیر کی گئی ہیں۔
ان پروموشنل فلموں کی وزارت کے سوشل میڈیا ہینڈلز کے ذریعے بھی بڑے پیمانے پر تشہیر کی گئی ہےجس کو دنیا بھر میں بہت اچھا ردعمل ملا ہے۔ اشتہارات انگریزی میں وائس اوور کے ساتھ 9 بین الاقوامی زبانوں جیسے جرمن، فرانسیسی، ہسپانوی، اطالوی، روسی، چینی، جاپانی، کورین اور عربی میں تیار کیے گئے ہیں۔
الیکٹرانکس اور اطلاعات تکنالوجی کی وزارت
الیکٹرونکس اور انفارمیشن ٹکنالوجی کی وزارت کے ذریعہ شجر کاری و صفائی مہم
سی ایس سی اور این آئی سی بھار ت کے ڈیجیٹائزیشن کے لئے ایک اہم وسیلہ ہیں ۔ آئی ٹی وزیر
نئی دلّی ، 17 ستمبر؍ الیکٹرونکس اور انفارمیشن ٹکنالوجی اور قانون و انصاف کے وزیر جناب روی شنکر پرساد نے آج یہاں ’’ سوئچھتا ہی سیوا تحریک ‘‘ کے حصے کے طور پر الیکٹرونکس نکیتن میں الیکٹرونکس اور انفارمیشن ٹکنالوجی کی وزارت میں صفائی ستھرائی کی مہم کی شروعات کی ۔ وزیر موصوف نے اس بات پر زور دیا کہ اکتوبر ، 2014 میں شروع کئے گئے سوئچھ بھارت مشن نے آج ایک عظیم تحریک کی شکل اختیار کرلی ہے ۔ جناب پرشاد نے وزارت کے اہلکاروں سے صفائی ستھرائی کے لئے رضاکا رانہ طور پر ڈیجیٹل انڈیا کی کامیابی کو بھارت کی جسمانی صفائی ستھرائی میں بدلنے کے لئے ہر ہفتے دو گھنٹے کا عطیہ دینے پرزور دیا ۔انفارمیشن ٹیکنالوجی کے وزیر اوروزارت مذکورہ کے اہل کاروں کے ذریعہ وزارت کے احاطے میں ایک شجر کاری مہم کا آغاز کیا گیا ۔
اس موقع پرآئی ٹی کے وزیرنے اظہارخیال کرتے ہوئے کہا کہ آج سی ایس سی  اور این آئی سی جیسے ادارے حکمرانی کے لئے مجموعی مثال بن گئے ہیں ۔ وزیر موصوف نے اس بات پر زور دیا کہ آج ملک بھر میں تقریباً 3.05 لاکھ کامن سروس سینٹر 2.6 لاکھ گرام پنچایتوں کی خدمت کر رہی ہیں ۔ جناب پرشاد نے این آئی سی کی شہری دیہی ڈیجیٹل تفریق مٹانے اور ڈیجیٹل انڈیا کو گاؤوں تک پہنچانے کے لئے ستائش کی ۔
کامن سروسز سینٹرس  اسکیم حکومت ہند کی وزارت الیکٹرانکس اور انفارمیشن ٹکنالوجی کی پہل قدمی ’’ ڈیجیٹل انڈیا ‘‘ کا ایک حصہ ہے ۔ سی ایس سی ادارے گاؤں کی سطح پر آئی سی ٹی سے آراستہ سے خدمات بہم پہنچانے والے پوائنٹ ہیں جہاں سے سرکاری ، مالیاتیسماجی اور نجی خدمات کو ، زراعت ، صحت ، تعلیم ، تفریح ، ایف ایم سی جی، مصنوعات ، بینکنگ ، انشورنس ، پنشن ، یوٹی لٹی ادائیگیاں وغیرہ شامل کے شعبوں کے لئے خدمات فراہم کی جاتی ہیں ۔ سی ایس سی ولیج لیول انٹرپرینیور کے زیر انتظام ہیں اور ان ہی کے ذریعہ چلائے جاتے ہیں ۔
(u.4799
وزیراعظم کا دفتر
وزیراعظم نے سینٹ ونسینٹ اور دی گرینیڈائنس کے وزیراعظم رالف گونسالویز پر حملے کی مذمت کی
وزیراعظم جناب نریندرمودی نے سینٹ ونسینٹ اور دی گرینیڈائنس کے وزیراعظم رالف گونسالویز پر وحشیانہ حملے کی مذمت کی ہے اوران کو جلد صحت یابی اوراچھی صحت کی دعا کی ہے۔
ایک ٹویٹ میں وزیراعظم نے کہا:
‘‘میں سینٹ ونسینٹ اور دی گرینیڈائنس کے وزیراعظم رالف گونسالویز پر کئے گئے وحشیانہ حملے مذمت کرتا ہوں۔ عزت مآب میں آپ کی جلد صحت یابی اوراچھی صحت کی دعا کرتا ہوں۔ ہمیں آج اقوام متحدہ سلامتی کونسل یو این ایس سی میں بحری سیکورٹی پر کھلی بحث میں آپ کی موجودگی کی کمی محسوس ہوگی۔
کامرس اور صنعت کی وزارتہ
کافی بورڈ نے ہندوستان میں بلاک چین پر مبنی بازار شروع کیا
نئی دہلی،28؍ مارچ،کامرس سکریٹری ڈاکٹر انوپ وادھوان نے آج نئی دہلی میں ویڈیو کانفرنس کے ذریعے بلاک چین پر مبنی کافی ای – بازار کا آغاز کیا۔ اس موقع پر خطاب کرتے ہوئے انہوں نے کہا کہ اس پائلٹ پروجیکٹ سے کسانوں کو ایک شفاف طریقے سے بازاروں سے جوڑنے میں مدد ملے گی اور اس سے کافی کی کاشت کرنے والے کسانوں کو مناسب قیمت مل سکے گی۔ ڈاکٹر وادھوا نے کہا کہ بلاک چین سے کافی پیدا کرنے والے کسانوں اور خریداروں کے درمیان کی سطحوں کی تعداد میں کمی آئے گی اور اس سے کسانوں کی آمدنی دوگنی کرنے میں مدد ملے گی۔
یہ پروجیکٹ ساتھ ہی ساتھ نیروبی ، کینیا سے انٹرنیشنل کافی آرگنائزیشن  کے ایگزیکیٹو ڈائریکٹر جناب جوس ڈاسٹر سیٹ میں بھی شروع کیا۔ اس موقع پر کینیا میں ہندوستان کے ہائی کمشنر راہل چھابڑا بھی موجود تھے۔
ہندوستان پوری دنیا میں ایسا واحد ملک ہے جہاں پر کافی سائے میں اگائی جاتی ہے ، اسے ہاتھ سے توڑا جاتا ہے اور دھوپ میں سکھایا جاتا ہے۔ ہندوستان دنیا میں سب سے اچھی کافی پیدا کرنے والوں میں ایک ہے ، جہاں پر کافی کی پیداوار ،دنیا میں حیاتیاتی تنوع کے لئے مشہور دو مقامات مغربی اور مشرقی گھاٹ میں نیشنل پارک اور وائلڈ لائف سینکچوری کے قریب قبائلی کسانوں اور چھوٹے کسانوں کے ذریعے کی جاتی ہے۔ دنیا کے بازاروں میں ہندوستانی کافی کو بہت اچھا سمجھا جاتا ہے اور اس کو پریمیم کافی کے طور پر فروخت کیا جاتا ہے۔ اس کے باوجود آخر میں کافی کی پیداوار سے کسانوں کو جو حصہ ملتا ہے وہ بہت کم ہوتا ہے۔
ہندوستانی کافی کی تجارت کے لئے بلاک چین پر مبنی بازار کا مقصد بیج سے کپ تک پہنچنے کے ذرائع تک رسائی کی سہولت فراہم کرنا اور ہندوستانی کافی کی تجارت میں شفافیت لانا ہے تاکہ صارفین کو اصلی ہندوستانی کافی دستیاب ہوسکے اور کسان کو اس کی کافی کی پیداوار کی مناسب قیمت مل سکے۔ اس پہل سے کسانوں کی سیدھے صارفین تک رسائی ہونے سے دلالوں پر ان کے انحصار میں کمی آئے گی۔ وہ اپنی پیداوار کو مناسب قیمت پر سیدھے صارفین کو فروخت کرسکیں گے ۔ انہیں برآمدات کے لئے مناسب کاپی سپلائر کو تلاش کرنے میں آسانی ہوگی اور بڑھتی ہوئی مانگ کو معینہ مدت میں پورا کرنے میں آسانی ہوگی ۔ اس سے بہتر اعتماد کا ماحول تیار ہوگا اور کافی کی پیداوار کرنے والے کسانوں کے لئے ماحول میں شفافیت آئے گی۔
بلاک چین پر مبنی بازار کی ایپلی کیشن تیار کرنے کے لئے زراعت کے لئے ڈیجیٹل کموڈٹی مینجمنٹ پلیٹ فارمس میں ایک عالمی لیڈر میسرز ایکا پلس سے کافی بورڈ نے تعاون حاصل کیا ہے۔ ایکا پلس نے یہ ایپلی کیشن تیار کی ہے اور اس پلیٹ فارم پر ہندوستان اور بیرونی ممالک سے 15-20 کسانوں ، برآمد کاروں ، روسٹروں ، در آمد کاروں اور خردہ فروشوں کا ایک گروپ پہلے ہی رجسٹریشن کراچکا ہے۔ دنیا میں فرانس اور ایتھوپیا کے بعد کافی کے لئے یہ چند کافی بلاک چین پروسیسروں میں ایک ہے۔
تجارتی لین دین کرنے کے لئے کافی کسانوں ، تاجروں ، کافی کیورر، برآمد کار ، روسٹر ، درآمد کار اور خردہ فروشوں کو اس پلیٹ فارم پر اپنا رجسٹریشن کرانا ہوگا ۔ کافی پیدا کرنے والے کسانوں کو رجسٹریشن کے لئے یہ معلومات فراہم کرانی ہوگی کہ وہ کس مقام پر کافی کی کاشت کرتے ہیں۔ فصل کی تفصیل دینی ہوگی ، اگر کسی طرح کی اسناد ان کے پاس ہیں تو وہ بھی فراہم کرانی ہوں گی۔ بلاک چین پر فروخت کرنے کے لئے کسانوں کے ایک لاٹ کا ایک بلاک تیار کیا جائے گا۔ بلاک چین پر محفوظ کئے گئے بلاک لاٹ کی خصوصیات بلا تغیر بازار میں موجود رہیں گی۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1725
(Visitor Counter : 105
نیتی آیوگ
نیتی آیوگ نے اپنے سی ای او کے طور پر بی وی آر سبرامنیم کا خیر مقدم کیا
جناب بی وی آر سبرامنیم نے آج نیتی آیوگ کے چیف ایگزیکٹو آفیسر کے طور پر اپنا عہدہ سنبھال لیا۔
1987 بیچ کے انڈین ایڈمنسٹریٹو سروس کے ایک آفیسر ، جناب سبرامنیم نے گزشتہ تین دہائیوں کے دوران مدھیہ پردیش، چھتیس گڑھ اور جموں و کشمیر میں اہم ذمہ داریاں نبھائی ہیں۔ ساتھ ہی انھوں نے ورلڈ بینک میں بھی کام کیا ہے۔ وہ وزارت تجارت اور صنعت کے سکریٹری، جموں و کشمیر کے چیف سکریٹری، چھتیس گڑھ حکومت کے پرنسپل سیکرٹری اور وزیر اعظم کے دفتر میں اہم عہدوں پر فائز رہ چکے ہیں۔
حکومت ہند کے سرکاری پالیسی تھنک ٹینک نیتی آیوگ کا چارج سنبھالنے کے موقع پر جناب سبرامنیم نے کہا کہ ‘‘مجھ ناچیز پر عالی مرتبت وزیر اعظم نے اعتماد کیا ہے اور یہ اہم ذمہ داری سونپی ہے۔ اس کے لئے میں ان کے تئیں تشکر کا اظہار کرتا ہوں اور ان کے توقعات پر اترنے کے لئے میں پوری کوشش کروں گا۔’’
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 96
وزارت خزانہ
کیمیکلز اور کھاد کے وزیر جناب سدا نند گوڑا کاکہنا ہے کہ ہندوستانی حفظان صحت شعبے میں 2022 -2016 کے دوران سی اے جی آر میں تین گنا ریکارڈ 22 فیصد اضافہ ہونے کی امید ہے
نئی دہلی،18ستمبر ۔ کیمیکلز اور کھاد کے وزیر جناب سدا نند گوڑا نے آج نئی دہلی میں ‘‘فارما میڈ ایچ ڈی 2019 بھارتی حفظان صحت صنعت کے ادراک میں تبدیلی کی سالانہ صحت کانفرنس کاافتتاح کیا۔
اس موقع پر وزیر موصوف نے ، تمام شراکت داروں کے ایک پلیٹ فارم پر جمع ہونے کے لئے پی ایچ ڈی چیمبر کو مبارک باد دیتے ہوئے کہاکہ اس شعبے میں 2020 تک 40 ملین نوکریوں کے پیدا ہونے کی امید ہے۔
ہندوستان میں حفظان صحت صنعت، روزگار اور محصول دونوں کے سلسلے میں ملک کے سب سے بڑے شعبوں میں سے ایک ہے۔
انہوں نے کہاکہ بھارتی حفظان صحت سیکٹر میں 2022-2016 کے دوران سی اے جی آر میں تین گنا ریکارڈ 22 فیصد اضافہ ہونے کی امید ہے اور اس کے 2016 میں 110 بلین امریکی ڈالر سے 2022 تک 372 امریکی ڈالر تک پہنچنے کی امید ہے۔
ہندوستان کا رینک ہیلتھ کیئر کے معیار اور اس تک رسائی کے معنوں میں 195 ممالک کے درمیان 145 واں رینک ہے۔ ہندوستان میں حفظان خدمات کے فروغ کے لئے بے حد اسکوب ہے۔ اس لئے حفظان صحت صنعت کی ترقی کے لئے بے شمار مواقع ہیں۔
بھارتی حفظان صحت انڈسٹری دنیا میں سب سے زیادہ معلومات والی اور پیشہ وارانہ صنعت ہے۔
م ن۔ش ت ۔رض
U- 4226
(Visitor Counter : 160
جل شکتی وزارت
ہندوستان اور بنگلہ دیش کے آبی وسائل کے سکریٹریوں کی سطح کی میٹنگ
فریقین نے آبی وسائل کے تمام اُمور پر تعاون کا دائرہ وسیع کرنے سے اتفاق کیا
نئی دہلی،17؍مار چ : ہندوستان اور بنگلہ دیش کے آبی وسائل کے سکریٹریوں کی سطح کی میٹنگ نئی دہلی میں 16 مارچ 2021 کو مشترکہ دریائی کمیشن کے فریم ورک کے تحت ہوئی۔ ہندوستانی وفد کی قیادت جناب پنکج کمار نے کی، جو  کے سکریٹری ہیں۔ بنگلہ دیشی وفد کی قیادت آبی وسائل کی وزارت کے سینئر سکریٹری جناب کبیر بن انور نے کی۔
اس ادراک کے ساتھ کہ ہندوستان اور بنگلہ دیش کے درمیان 54 دریا مشترک ہیں اور ان کا دونوں ملکوں کے لوگوں کی روٹی روزی پر براہ راست اثر پڑتا ہے، فریقین نے اس معاملے میں ہندوستان اور بنگلہ دیش کے درمیان قائم قریبی تعاون کی ستائش کی۔
فریقین نے آبی وسائل کے تمام اُمور پر تعاون کا دائرہ وسیع کرنے سے اتفاق کیا۔ ان میں دریا کے پانی میں ساجھیداری کے فریم ورک کے تحت عمل ، آلودگی میں کمی لانے کے اقدامات ، ساحلوں کا تحفظ ، سیلاب سے نمٹنے کے اقدامات اور بیسن علاقوں کا نظم وغیرہ شامل ہیں۔ اس معاملے پر ایک مشترکہ ٹیکنیکل ورکنگ گروپ لوازمات فراہم کرے گا۔
بات چیت ٹھوس نوعیت کی رہی اور ساز گار ماحول میں ہوئی۔ فریقین نے اس بات سے اتفاق کیا کہ سکر یٹریوں کی سطح پر جے آر سی فریم ورک کے تحت آئندہ میٹنگ ڈھاکہ میں ہوگی، جس کی تاریخ اتفاق رائے سے طے کی جائے گی۔
۔۔۔۔۔۔۔۔۔۔۔۔۔۔۔۔۔۔


U-2646
(Visitor Counter : 137
وزیراعظم کا دفتر
وزیر اعظم نے آئی سی سی ٹی 20 میچ میں جیت حاصل کرنے پر ہندوستانی کرکٹ ٹیم کو مبارکباد دی
انہوں نے وراٹ کوہلی کی بے جوڑ پاری کی تعریف کی
وزیر اعظم جناب نریندر مودی نے ہندوستانی کرکٹ ٹیم کو آئی سی سی ٹی 20 میچ میں پاکستان کے خلاف سخت مقابلے میں شاندار جیت حاصل کرنے پر مبارکباد دی۔
وزیر اعظم نے ٹوئٹ کیا:
’’ہندوستانی ٹیم نے سخت مقابلے میں ایک شاندار جیت حاصل کی! آج کی بہترین کارکردگی کے لیے ٹیم کو مبارکباد۔ ایک بے جوڑ پاری کے لیے @imVkohli کو خصوصی طور پر مبارکباد، جس میں انہوں نے قابل ذکر پختگی کا مظاہرہ کیا۔ آگے کے میچوں کے لیے نیک خواہشات۔‘‘
بندرگاہوں، جہاز رانی اور آبی راستوں کی وزارت
جہاز رانی کے شعبے پر روس۔یوکرین تنازعہ کا اثر
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے لوک سبھا میں ایک تحریری جواب میں بتایا کہ روس اور یوکرین کے درمیان تنازعہ کی وجہ سے جہاز رانی کمپنیاں درج ذیل مسائل کا سامنا کررہی ہیں:-
- شمالی بحیرہ اسود میں جہاز رانی کی سرگرمیاں بند ہیں۔
- پی اینڈ آئی نے بیمہ کا کور واپس لے لیا ہے۔
- یوکرین اور روس جانے والے کنٹینرز مختلف ٹرانسشپمنٹ بندرگاہوں پر پڑے ہیں۔
- روس میں سوئفٹ کو بلاک کرنے کی وجہ سے ادائیگی متاثر ہوئی ہے۔
- پڑوسی بندرگاہوں اور ٹرانسشپمنٹ بندرگاہوں میں بھیڑ بھاڑ ہے۔
- روس اور سی آئی ایس ممالک سے تجارت متاثر ہوئی ہے اور شپنگ لائنز روسی بندرگاہوں کے لیے مال قبول نہیں کر رہی ہیں۔
اس بحران کے برے اثر سے بھارت کی جہاز رانی کمپنیوں کو بچانے کے لیے درج ذیل اقدامات کیے گئے ہیں:-
- صورتحال کا جائزہ لینے کے لیے تمام متعلقین کے ساتھ وقفے وقفے سے میٹنگیں کی جارہی ہیں۔
- شپنگ لائنوں سے درخواست کی گئی ہے کہ وہ آزاد ریاستوں کی دولت مشترکہ  / روسی کارگو کے لیے متبادل راستوں کا پتہ لگائیں۔
- ایگزم ٹریڈرز کو مطلع کیا گیا کہ میسرز ون شپنگ ولادیووستوک کے لئے کنٹینرز لے جا رہی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-3653
(Visitor Counter : 106
نائب صدر جمہوریہ ہند کا سکریٹریٹ
نائب صدر جمہوریہ نے وزیراعظم کے قومی راحت فنڈ کے لیے اپنی ایک مہینے کی تنخواہ عطیہ کی
نئی دہلی، یکم اپریل 2020؛ / نائب صدر جمہوریہ ہند اور راجیہ سبھا کے چیئر مین جناب ایم وینکیا نائیڈو نے ملک میں کووڈ – 19 کی وبا پر قابو پانے کی حکومت کی کوششوں کو تقویت دینے کے لیے ، وزیراعظم کے قومی راحت فنڈ  کے لیے اپنی ایک مہینے کی تنخواہ کے برابر رقم عطیے میں دی۔
وزیراعظم کو لکھے گئے خط میں نائب صدر نے کووڈ – 19 کو انتہائی شدید قدرتی آفت قرار دیا ہے۔ جس کی وجہ سے پوری دنیا میں بڑے پیمانے پر جانوں کا نقصان ہوا ہے۔
انہوں نے کہا کہ بھارت ، وزیراعظم نریندر مودی کی قیادت میں، بروقت اور وقتاً فوقتاً اقدامات کر رہا ہے۔ جناب نائیڈو نے کہا کہ اس مقصد کے لیے یہ ایک چھوٹا ساعطیہ ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1412
(Visitor Counter : 109
کامرس اور صنعت کی وزارتہ
چنئی -بینگلورو صنعتی راہ داری
نئی دہلی،24؍جولائی،چنئی – بینگلورو صنعتی راہ داری  کے لئے امکانی منصوبے کو مکمل کرلیا گیا ہے اور اس کے لئے 3 مقامات کو فروغ دینے کی نشان دہی کی گئی جن میں  کرشنا پٹنم  ،  پُنیری  ،  تماکورو  شامل ہیں۔ کرشنا پٹنم اور تماکورو کے لئے خصوصی مقصد کی وہیکل  کی تشکیل کی گئی ہے اور ان دونوں مقامات کے لئے تفصیلی ماسٹر پلاننگ اور ابتدائی انجینئرنگ کی سرگرمیاں جاری ہیں۔
اراضی کو تحویل میں لینا متعلقہ ریاستی سرکار وں کی ذمہ داری ہے اور اب تک فروغ کے لئے مندرجہ ذیل زمینوں کی نشان دہی کی گئی ہے۔
- کرشنا پٹنم ، آندھراپردیش 
- پنیری ، تمل ناڈو 
- تماکورو ، کرناٹک 
ان زمینوں کو تحویل لینے کا عمل متعلقہ ریاستی سرکاروں نے شروع کردیا ہے۔
اس مرحلے میں پروجیکٹ کی کُل لاگت کا تعین نہیں کیا جاسکتا، کیونکہ پروجیکٹ میں فروغ کی سرگرمیاں ابھی جاری ہیں۔ اب تک اس پروجیکٹ پر سالانہ خرچ کی گئی رقم کی تفصیلات مندرجہ ذیل ہیں:
|
|
نمبرشمار
|
|
مالی سال
|
|
خرچ کی گئی رقم 
|
|
1
|
|
2015-16
|
|
28,79,042.00
|
|
2
|
|
2016-17
|
|
26,22,839.00
|
|
3
|
|
2017-18
|
|
87,59,068.00
|
|
4
|
|
2018-19
|
|
8,42,59,157.00
|
|
5
|
|
2019-20 
|
|
0.00
|
|
میزان
|
|
9,85,20,106.00
جاپان انٹرنیشنل کوآپریشن ایجنسی  نے سی بی آئی سی کے مجموعی امکانی منصوبے کو تیار کیا ہے اور نشاندہی کئے گئے مقامات کے ماسٹر پلان کی بھی تیاری شروع کی ہے۔ چونکہ یہ پروجیکٹ ابھی پیش رفت کے مرحلے میں ہے اس لئے اس کے مکمل ہونے کی تاریخ کا تعین نہیں کیا جاسکتا۔
مذکورہ بالا معلومات آج لوک سبھا میں کامرس اور صنعت کے مرکزی وزیر پیوش گوئل نے ایک تحریری سوال کے جواب میں فراہم کیں۔
۔۔۔۔۔۔۔۔۔۔۔۔۔۔

U-3386
(Visitor Counter : 61
عملے، عوامی شکایات اور پنشن کی وزارت
خالی آسامیاں
افرادی قوت ، عوامی شکایات اور پنشن کی وزارت کے وزیر مملکت اور وزیر اعظم کے دفتر میں وزیر مملکت ڈاکٹر جتیندر سنگھ نے آج لوک سبھا میں ایک تحریری جواب میں بتایا کہ محکمہ اخراجات کی سالانہ رپورٹ کے مطابق، یکم مارچ 2021 تک، وزارت/محکمہ کے لحاظ سے خالی جگہیں ضمیمہ میں ہیں۔ ڈیٹا مرکزی طور پر صرف مرکزی وزارتوں/محکموں کے ملازمین کے سلسلے میں رکھا جاتا ہے۔ مرکزی حکومت کی مختلف وزارتوں/محکموں/تنظیموں کی ضرورت کے مطابق خالی آسامیوں کا ہونا اور پُر کرنا ایک مسلسل عمل ہے۔ حکومت نے پہلے ہی تمام وزارتوں/محکموں کو خالی آسامیوں کو بروقت بھرنے کے لیے ہدایات جاری کر دی ہیں۔ حکومت ہند کی طرف سے منعقد کیے جانے والے روزگار میلوں سے توقع کی جاتی ہے کہ وہ مزید روزگار پیدا کرنے میں محرک کے طور پر کام کریں گے۔
وزارت آیوش
آیوش کی وزارت حیدرآباد، تلنگانہ میں تیسرے ہیلتھ ورکنگ گروپ کی ضمنی نمائش میں حصہ لے رہی ہے
آیوش کی وزارت اور ہندوستانی روایتی ادویات کے فورم کے ذریعہ تیار کردہ "روایتی دوائیوں پر G20 پرائمر" کی نقاب کشائی کی گئی
آیوش کی وزارت 4 تا 6 جون 2023 تک منعقد ہونےوالی حیدرآباد، تلنگانہ میں تیسرے ہیلتھ ورکنگ گروپ کی ضمنی نمائش میں حصہ لے رہی ہے۔ آیوش کی وزارت تحقیق پر مبنی آیوش دوائیں/فارمولیشن جیسے آیوش-64، آیوش-82، یو این آئی ایم 044+ یو این آئی ایم 005، کباسوراکودی نیر اورہومیو پیتھک فارمولے والے نینوکیورکومن کی نمائش کر رہی ہے، جسے آیوش کی وزارت کے زیراہتمام ریسرچ کونسلوں نے تیار کیا ہے۔ انڈین میڈیسن فارماسیوٹیکل کارپوریشن لمیٹڈ ، آیوش کی وزارت کے تحت چلنے والا ایک عوامی شعبے کا ادارہ ہے، اپنے ذریعہ تیار کردہ آیوش فارمولیشن کی بھی نمائش کر رہا ہے۔
پروگرام کے دوران مرکزی وزیر سیاحت جناب جی کشن ریڈی، صحت اور خاندانی بہبود کے مرکزی وزیر مملکت پروفیسر ایس پی سنگھ بگھیل اور ڈاکٹر بھارتی پروین پوار، وزیر مملکت برائے صحت اور خاندانی بہبود نے آیوش کی وزارت اور فورم آف انڈین ٹریڈیشنل میڈیسن  کے ذریعہ تیار کردہ کتابچہ 'جی 20 پرائمر آن ٹریڈیشنل میڈیسن' کی نقاب کشائی کی۔ اس پروگرام میں این آئی آئی ایم ایچ حیدرآباد کا عملہ، سی سی آر اے ایس کے آر او ڈاکٹر سنتوش مانے اور انچارج اسسٹنٹ ڈائرکٹر ڈاکٹر جی پی پرساد موجود تھے۔
روایتی ادویات پر جی۔20 پرائمر کتابچہ آیوش سسٹمز اور عالمی صحت کی دیکھ بھال میں اس کے کردار کا ایک جامع جائزہ فراہم کرتا ہے۔ اس پرائمر کا مقصد آیوش نظام کے اصولوں، طریقوں اور فوائد کو اجاگر کرنا، صحت کی دیکھ بھال کے مرکزی دھارے میں اس کے انضمام کو فروغ دینا، اس کے فوائد اور چیلنجوں کو تلاش کرنا اور جی۔20 رکن ممالک کے درمیان تعاون کی حوصلہ افزائی کرنا ہے۔
یہ جی۔20 کے رکن ممالک کے لیے بات چیت میں مشغول ہونے، تجربات کا اشتراک کرنے، اور آیوش کو ان کے صحت کی دیکھ بھال کے نظام میں ضم کرنے کے لیے حکمت عملی تیار کرنے کے لیے ایک بنیادی حیثیت کے طور پر کام کر سکتا ہے۔ انضمام، تعاون، تحقیق اور ضابطے کو فروغ دے کر، جی۔ 20 ممالک صحت کی دیکھ بھال کے نتائج کو بڑھانے، قابل رسائی اور سستی صحت کی دیکھ بھال کے حل فراہم کرنے، اور عالمی بہبود میں تعاون کے لیے آیوش نظام کی صلاحیت سے فائدہ اٹھا سکتے ہیں۔اس کامقصد جی 20 ممبر ملکوں کے درمیان اشتراک کی حوصلہ افزائی کرنا ہے۔
جی 20 انڈیا پریزیڈنسی کے حصے کے طور پر 3ری ہیلتھ ورکنگ گروپ میٹنگ حیدرآباد میں منعقد ہو رہی ہے جس میں جی 20 ہیلتھ ٹریک کی تین اہم ترجیحات پر توجہ دی جائے گی۔ تیسری ایچ ڈبلیو جی کی ضمنی نمائش صحت کے شعبے میں تحقیق اور جدت کو اجاگر کر رہی ہے۔
مواصلات اور اطلاعاتی ٹیکنالوجی کی وزارت
نیٹ ورک تیاری اشاریہ 2022 کے مطابق بھارت چھ مقام اوپر پر آگیا اور اب 61 ویں مقام پر ہے
یہ رپورٹ واشنگٹن ڈی سی میں واقع پورٹولانس انسٹی ٹیوٹ نے تیار کی ہے
حال ہی میں جاری کردہ نیٹ ورک تیاری اشاریہ 2022  رپورٹ کے مطابق بھارت نے اپنی پوزیشن کو چھ مقام بہتر کیا ہے اور اب اسے 61 ویں مقام پر رکھا گیا ہے۔ 2022 کے اپنے تازہ ترین ایڈیشن میں نیٹ ورک تیاری اشاریہ  رپورٹ نے چار مختلف بنیادوں ٹیکنالوجی، لوگ، گورننس اور اثرات میں ان کی کارکردگی کی بنیاد پر 131 معیشتوں کے نیٹ ورک پر مبنی تیاری کا نقشہ بنایا ہے: جس میں کل 58 متغیرات کا احاطہ کیا گیا ہے۔ یہ رپورٹ واشنگٹن ڈی سی میں واقع ایک آزاد غیر منافع بخش، غیر جانبدار تحقیقی اور تعلیمی ادارے پورٹولانس انسٹی ٹیوٹ نے تیار کی ہے۔
بھارت نے نہ صرف اپنی درجہ بندی میں بہتری لائی ہے بلکہ 2021 کے 49.74 سے اپنے اسکور کو 2022 میں 51.19 تک بڑھایا ہے۔ قابل ذکر ہے کہ ہندوستان کئی اشاریوں میں آگے ہے۔ رپورٹ میں کہا گیا ہے کہ ہندوستان نے ‘‘اے آئی ٹیلنٹ کنسنٹریشن’’ میں پہلا درجہ حاصل کیا، ‘‘ملک کے اندر موبائل براڈ بینڈ انٹرنیٹ ٹریفک’’ میں دوسرا درجہ اور ‘‘بین الاقوامی انٹرنیٹ بینڈوتھ’’،‘‘ٹیلی کمیونیکیشن خدمات میں سالانہ سرمایہ کاری’’ اور ‘‘گھریلو بازار کے حجم’’ میں تیسرا درجہ،‘‘آئی سی ٹی خدمات کی برآمدات’’ میں چوتھا درجہ،‘‘ایف ٹی ٹی ایچ /بلڈنگ انٹرنیٹ سبسکرپشنز’’ اور‘‘اے آئی سائنسی پبلیکیشنز’’ میں پانچواں درجہ حاصل کیا۔
این آر آئی-2022 کی رپورٹ میں کہا گیا ہے کہ ہندوستان میں اس کی آمدنی کی سطح کے پیش نظر توقع سے زیادہ نیٹ ورک کی تیاری ہے۔ یوکرین  اور انڈونیشیا  کے بعد کم درمیانی آمدنی والے ممالک کے گروپ میں ہندوستان 36 میں سے تیسرے نمبر پر ہے۔ ہندوستان کا اسکور تمام بنیادوں اور ذیلی بنیادوں میں آمدنی گروپ کی اوسط سے زیادہ ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 100
ٹیکسٹائلز کی وزارت
ٹیکسٹائل انڈسٹری کے لیے ترغیبات
حکومت ہند ملک گیر سطح پر ٹیکسٹائل کے سیکٹر کی ترقی کی اعانت کے لیے ایک سے زیادہ پالیسی ساز اقدامات اور اسکیموں کو عمل میں لارہی ہے۔ یہ اسکیمیں اوراقدامات جن کے ذریعہ ٹیکنالوجی کے معیار کو بلند کرنے، بنیادی ڈھانچے کی تیاری ،ہنرمندی کے فروغ اور ٹیکسٹائل کے سیکٹر میں شعبہ جاتی فروغ، ملک میں ٹیکسٹائل اشیاءسازی کے لیے مناسب ماحول فراہم کرنے اور مختلف اسکیموں کےذریعہ ٹیکسٹائل کے شعبے کوفروغ دینے میں معاونت کرنے کا کام لیاجاتا ہے، حسب ذیل ہے:ایمنڈڈ ٹیکنالوجی اپگریڈیشن فنڈ اسکیم پاورلوم سیکٹر ڈیولپمنٹ اسکیم ، اسکیم فار ٹیکنیکل ٹیکسٹائل اسکیم فار انٹگریٹیڈ ٹیکسٹائل پارکس ، ایس آئی ٹی پی  کے تحت ملبوسات کی تیاری کے لیے اضافی گرانٹ کی اسکیم، ٹیکسٹائل کے شعبہ میں صلاحیت سازی کی اسکیم پلانٹ اور مشنری کے حصول کی ترغیباتی اسکیم ، جوٹ ، مربوط پروسیسنگ ڈیولپمنٹ اسکیم ، نیشنل ٹیکنیکل ٹیکسٹائل مشن ، سلک سماگرہ، نیشنل ہینڈلوم ڈیولپمنٹ پروگرام، نیشنل ہینڈی کرافٹ ڈیولپمنٹ پروگرام، انٹگریٹیڈ وول ڈیولپمنٹ پروگرام ، شمال مشرقی خطوں میں ٹیکسٹائل کے فروغ کی اسکیم ، ریاستی اورمرکزی ٹیکس اور محصولات پر ریبیٹ، گارمینٹنگ یونیٹوں کے لیے اعانت سے مربوط پیداوار اور روزگار سے متعلق اسکیم  وغیرہ۔ حکومت نے ٹیکسٹائل کے شعبہ کے لیے 6 ہزارکروڑ روپے کے ایک خصوصی پیکیج کی منظوری بھی دی ہے تاکہ روزگار کے مواقع بڑھانے اورایکسپورٹ کے فروغ میں مدد ملے۔علاوہ ازیں ملک میں ٹیکسٹائل کے شعبے کی حوصلہ افزائی کے لیے کئی بڑی اصلاحات کی گئی ہیں مثلا پیوریفائیڈٹیراپیتھلک ایسڈ  اورایکریلک فائبر پر اینٹی ڈمپنگ ڈیوٹی  ختم کردی گئی ہے۔
درج بالا اسکیموں کے تحت مجاز ایجنسیوں کو مالی امداد فراہم کی جاتی ہے۔ یہ امداد خام مال، لوم اور سازوسامان کی خریداری، اختراعی ڈیزائن سازی، پیداواری متنوع، انفرااسٹریکچرڈیولپمنٹ، ہنر کے معیار میں اضافہ، ٹیکسٹائل مصنوعات کی درون ملک وبرون ملک مارکیٹنگ کے علاوہ رعایتی شرحوں پرقرضوں کی فراہمی کے لیے ہے۔
درج بالااسکیموں کا مقصد ٹیکسٹائل کی صنعتوں اورکارخانوں کو فروغ دینا اوران کامعیاربلندکرنا ہے اور ان کوششوں کو اترپردیش سمیت پورے ملک میں عمل میں لایاجارہا ہے۔
یہ اطلاع ٹیکسٹائل کی مرکزی وزیر محترمہ اسمرتی زوبین ایرانی نے آج لوک سبھا میں ایک تحریری جواب میں دی۔
وزارت خزانہ
زر مبادلہ کی شرح کا نوٹیفکیشن نمبر 2022/53 – کسٹمز 
کسٹم کے قانون مجریہ 1962  کی دفعہ 14 کے ذریعہ تفویض کردہ اختیارات کا استعمال کرتے ہوئے ، بلواسطہ ٹیکسوں اور کسٹم کے مرکزی بورڈ نے بلواسطہ ٹیکسوں اور کسٹم کے مرکزی بورڈ کے ذریعہ اپنے نوٹیفکیشن نمبر 2022/51 – کسٹمز  مورخہ 16 جون 2022 کے بموجب درج ذیل ترامیم کی گئی ہیں۔ یہ ترامیم 29 جون 2022 سے نافذ ہوں گی۔
مذکورہ نوٹیفکیشن کے جدول 1 میں نمبر شمار 18 اور اس سے متعلق اندراجات میں درج ذیل کو متبادل کے طور پر پیش کیا گیا ۔
جدول -1
|
|
نمبر شمار
|
|
غیرملکی کرنسی
|
|
بھارتی روپئے کے مساوی /غیرملکی کرنسی کے ایک یونٹ کی شرح مبادلہ
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
ٹرکش لیرا
|
|
4.90
|
|
4.60
|
|
|
|
|
|
|
|
|
|